armvectores/hy_wikipedia_2023 huggingface dataset:
2016-2017 ռոհինջաների հալածանքներ Մյանմայում

2016-2017 ռոհինջաների հալածանքներ Մյանմայում, շարունակվող ռազմական հակամարտություն Մյանմայի զինված ուժերի և ոստիկանության կողմից իսլամադավան ռոհինջա էթնիկ խմբի նկատմամբ երկրի արևմտյան տարածաշրջանում։ Հալածանքները սկսվել են ի պատասխան Մյանմայի սահմանապահ հենակետների վրա ռոհինջաների կողմից 2016 թվականի հոկտեմբերին իրականացված հարձակումներին։ Մյանմայի բանակին մեղադրում են մարդու իրավունքների լայնամասշտաբ խախտումների մեջ, այդ թվում՝ արտադատարանային մահապատիժներ, խմբակային բռնաբարություններ, հրկիզումներ և մանկասպանություններ։ Մյանմայի կառավարությունը ժխտում է այդ բողոքները որպես «չափազանցություն»։
Ռոհինջա ժողովրդի նկատմամբ ռազմական հալածանքները քննադատության առարկա է դարձել ՄԱԿ-ի (ում կողմից այդ փաստերը որակավորվում են որպես «հանցանքներ մարդկության դեմ»), Amnesty International իրավապաշտպան կազմակերպության, ԱՄՆ պետդեպարտամենտի, հարևան Բանգլադեշի և Մալայզիայի (որտեղ փախել են բազմաթիվ ռոհինջա փախստականներ) կառավարությունների կողմից։ Դե ֆակտո Մյանմայի կառավարության ղեկավար Աունգ Սան Սու Չժին խիստ քննադատության է ենթարկվել այս հարցով իր անգործության և լռության համար։


== Ծանոթագրություններ ==
Պոդսուլիե (գյուղ, Լեբեդինի շրջան)

Պոդսուլիե (ուկրաիներեն՝ Підсулля), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Պոդսուլիե գյուղում բնակվում էր 26 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուրսիա (այլ կիրառումներ)

Մուրսիա, կարող է վերաբերել՝

Մուրսիա - պատմական մարզ Իսպանիայի հարավ-արևելքում, Միջերկրական ծովի ափին
Մուրսիա - քաղաք Իսպանիայի հարավ-արևելքում
Ժովտնևոե (ավան, Նիկոլաևի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), ավան Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Ժովտնևոե ավանում բնակվում էր 179 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սերաստրետա

Սերաստրետա  (իտալերեն՝  Serrastretta)՝ կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 3589 մարդ, բնակչության խտությունը կազմում է 88 մարդ/կմ²։ Զբաղեցնում է 41 կմ² մակերես տարածք։
Փոստային ինդեքսն է՝ 88040 ։ Հեռախոսային կոդը՝ (+39) 0968։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Քաղաքապետարանի պաշտոնական կայք Archived 2001-01-24 at the Wayback Machine.


== Ծանոթագրություններ ==
Չուգունովկա (գյուղ, Վելիկոբուրլուկիի շրջան)

Չուգունովկա (ուկրաիներեն՝ Чугунівка), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1799 թվականին։
2001 թվականի տվյալներով Չուգունովկա գյուղում բնակվում էր 169 մարդ։ Բնակավայրը զբաղեցնում է 0,864 կմ² տարածք։ Բնակչության խտությունը կազմում էր 195,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խերխեր

Խերխեր, հայկական արական անուն։ Առաջացել է հայերեն ժողովրդական խեր՝ «հայր» բառից կրկնված։ Նշանակում է «հոր հայրը, պապ»։ Հայրերը դրել են այս անունն իրենց որդիներին որպես հիշատակ իրենց հոր։ Հիշատակվել է մեկ անգամ անթվական մի հիշատակարանում։ Այս անվանը համապատասխանում է նաև Խեխեր անձնանունը, որը հիշատակվել է 1553 թվականին։


== Ծանոթագրություններ ==
Ալոյիսիոս

Ալոյիսիոս  (իսկական անունը՝ Լուի Մարի Պիդու, ֆր.՝ Louis Marie Pidou, սեպտեմբերի 8, 1637(1637-09-08) - նոյեմբերի 20, 1717(1717-11-20)), ֆրանսիացի հայերենագետ, թատերագիր, մանկավարժ։


== Կենսագրություն ==
1664 թվականին Հռոմի «Պրոպագանդա» քարոզչական կազմակերպության կողմից Կղեմես Գալանոսի հետ ուղարկվել է Լվով։ Այստեղ նրանք հայերի համար հիմնել են պապական դպրանոց։ Գալանոսի մահից հետո (1666) Ալեյիսիոսը դարձել է նրա տնօրենը։
Գրել է Հռիփսիմե կույսին նվիրված հայերեն չափածո ողբերգություն («Մարտիրոսաթիւն սրբոյն Հռիփսիմէի», հրատարակված «Բազմավեպ», 1884, №10-12, 1885, № 1-9, 1886, № 1-3), որը 1668 թվականին բեմադրվել է այդ դպրանոցում։


== Ստեղծագործություններ ==
Գալանոսի հետ կազմել է «Բնաբանութիւն, այսինքն ֆիզիկա» ձեռնարկը։ Ունի լեհահայոց պատմությանը վերաբերող իտալերեն մի հիշատակարան, որը լեհերեն թարգմանությամբ 1876 թվականին Վարշավայում հրատարակել է Ա. Պավինսկին։ Այն լեհերենից հայերեն է թարգմանել Ս. Մալխասյանցը և 1884 թվականին տպագրել Կ. Եզյանցի հրատարակած «Բռնի միութիւն հայոց Լեհաստանի ընդ եկեղեցւոյն Հռովմայ» գրքում։


== Գրականություն ==
Անասյան Հ. Ս., Հայկական մատենագիտություն, հ. 1, Ե., 1959։


== Ծանոթագրություններ ==
Հաթերքի պատմության և մշակույթի անշարժ հուշարձանների ցանկ (Մարտակերտի շրջան)

Այս հոդվածը ներկայացնում է Արցախի Հանրապետություն Մարտակերտի շրջանի Հաթերք գյուղի պատմության և մշակույթի հուշարձանների ցանկը։ Ցանկում ներառված է ընդամենը 35 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Իլյեուս

Իլյեուս (պորտ.՝ Ilhéus), համայնք Բրազիլիայում՝ Բաիա նահանգի կազմում։ Գտնվում է Հարավ Բարիա մարզում։ Մտնում է Ուլեուս Ուտաբինա գավառի կազմի մեջ։ Բնակչությունը կազմում է 220 144 մարդ՝ 2007 թվականի տվյալներով։ Գրավում է 1840,991 կմ2 տարածք։ Բնակչության խտությունը՝ 120 մարդ/կմ²։ Քաղաքի տոնը հունիսի 28-ին է։


== Պատմություն ==
Քաղաքը հիմնադրվել է 1881 թվականի հունիսի 28-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 1.648.903,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 7.457 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,703 (տվյալները՝ ՄԱԿ-ի զարգացման ծրագրի)։


== Պատկերասրահ ==
Օպտիմալնի Վարիանտ

Օպտիմալնի Վարիանտ (ռուսերեն՝ Оптимальный Вариант)՝ սովետական և ռուսական ռոք-խումբ, որի ղեկավարն է Օլեգ Չիլապը։ Հիմնվել է 1980 թ., Մոսկվայում։
Խմբի վրա մեծ ազդեցություն են թողել Բիթլզը, Բլոկի պոեզիան և մարքսիզմը։ Չիլապի պոեզիան լի է բառախաղերով և փոխաբերություններով։


== Հղումներ ==
Պաշտոնական կայք
Peoples.ru
Ուստ-Ցիլմայի շրջան

Ուստ-Ցիլմայի շրջան (ռուս.՝ Усть-Цилемский район, կոմի՝ Чилимдін район), մունիցիպալ շրջան Ռուսաստանի Դաշնության Կոմի Հանրապետությունում։
Ստեղծվել է 1929 թվականին։ Վարչական կենտրոնը՝ Ուստ-Ցիլմա։


== Աշխարհագրություն ==
Շրջանի տարածքի մակերեսը կազմում է 42500 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13615 մարդ։ Բնակչության խտությունը կազմում էր 0,32 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սոլա Սոբովալե

Սոլա Սոբովալե (անգլ.՝ Sola Sobowale, դեկտեմբերի 26, 1965(1965-12-26), Ondo State, Նիգերիա), ժամանակակից նիգերիացի կինոդերասանուհի, սցենարիստ, կինոռեժիսոր, պրոդյուսեր։ Նրա կարիերայում բեկումնային նշանակություն է ունեցել 2001 թվականին նիգերիական սիրված մի հեռուստասերիալում՝ Oh Father, Oh Daughter-ում տպավորիչ դերակատարմամբ հանդես գալը։


== Կենսագրություն ==
Իր դերասանական գործունեության սկզբնական շրջանում Սոբովալեն երկրորդական դերերի կատարմամբ հանդես է եկել անգլիալեզու «Գյուղական դպրոցի տնօրենը» (The Village Headmaster), «Հայելի՝ արևի դիմաց» (Mirror in the Sun) ֆիլմերում, ինչպես նաև՝ յարուբա ցեղի լեզվով հնչյունավորված Asewo To Re Mecca կինոնկարում։ Այնուհետև որպես դերասանուհի նկարահանվել է Ադեբայո Սալամիի գլխավորած Awada Kerikeri Group ընկերության մի շարք ֆիլմերում։ 2010 թվականին Սոբովալեն որպես սցենարիստ, ռեժիսոր ու պրոդյուսեր՝ հեղինակել է Ohun Oko Somida կինոնկարը, որտեղ գլխավոր հերոսին մարմնավորել է Ադեբայո Սալամին։ Սոբովալեի հիշարժան աշխատանքներից են նաև նրա տպավորիչ դերակատարումները 2004 թվականին ռեժիսոր և սցենարիստ Նիջի Աքանիի նկարահանած «Վտանգավոր երկվորյակներ» (Dangerous Twins) և Թեյդ Օգիդանի Family on Fire ֆիլմերում։


== Անձնական կյանք ==
Սոբովալեն ամուսնացած է, ունի չորս զավակ։ Նա ընտրվել է Moukaընկերության բրենդի դեսպան Wellbeing ճյուղում։


== Պարգևներ ==
2019 թվականին Սոբովալեն արժանացել է Աֆրիկյան կինոակադեմիայի մրցանակին «Լավագույն կինոդերասանուհի» անվանակարգում՝ 2018 թվականին նկարահանված «Տղաների արքան» (King of Boys) նիգերիական ֆիլմի գլխավոր հերոսուհուն լավագույն կերպով մարմնավորելու համար։


== Հատընտիր ֆիլմագրություն ==


=== Որպես կինոդերասանուհի ===
Asewo To Re Mecca (1992)
Super Story: Oh Father, Oh Daughter (2001)
Outkast (2001)
Ayomida (2003)
Ayomida 2 (2003)
Dangerous Twins (2004)
Disoriented Generation (2009)
Ohun Oko Somida (2010)
Family on Fire] (2011)
The Wedding Pary (2016)
Christmas Is Coming (2017)
The Wedding Party 2 (2017)
King of Boys (2018)
Wives on Strike: The Revolution (2019)
Gold Statue (2019)
In Case of Incasity (2020)


=== Որպես պրոդյուսեր ===
Ayomida (2003)
Ayomida 2 (2003)
Ohun Oko Somida (2010)


== Ծանոթագրություններ ==
Ձերժինսկու փողոց (Տագանրոգ)

Անվան այլ կիրառումների համար տե՛ս՝ Ձերժինսկու փողոց (այլ կիրառումներ)‎Ձերժինսկու փողոց (ռուս.՝ Улица Дзержинского), ՌԴ Ռոստովի մարզի Տագանրոգ քաղաքի ամենաերկար փողոցներից մեկը։


== Աշխարհագրություն ==
Ձերժինսկու փողոցը գտնվում է Ֆրունզեի փողոցի և Մոսկատովի փողոցի միջև` միմյանց միացնելով կայարաններին մոտ գտնվող երկու հրապարակները` Ապստամբության հրապարակը և Կայարանամերձ հրապարակը։ Երկարությունը 4565 մետր է։ Տների համարակալումը սկսվում է Ֆրունզեի փողոցից։


== Պատմություն ==
Նախկին անվանումը` Ստարոպոչտովայա փողոց։
1926 թվականին Ստարոպոչտովայա փողոցի ուղեփակոցից մինչև մետալուրգիական գործարանի երկաթուղային անցում սալարկման աշխատանքներն ավարտելու նպատակով քաղաքային խորհուրդը հատկացրել է 27131 ռուբլի։
1926 թվականին փողոցը վերանվանվել է ի պատիվ կուսակցական և պետական գործիչ Ֆելիքս Ձերժինսկու։
Տագանրոգում Ֆելիքս Ձերժինսկին չի եղել, թեև նրա հայրը` Էդմունդ Ձերժինսկին, մի քանի տարի մաթեմատիկա է դասավանդել Տագանրոգի դասական արական գիմնազիայում։
Որոշակի հարաբերություններ, այնուամենայնիվ, կապում են Տագանրոգը և Ֆ. Ձերժինսկուն. նա 1922 թվականին Տագանրոգի մետալուրգիական գործարանը փրկել է փակվելուց։ «Յուգոստալ» տրեստը, որին ենթարկվել է Տագանրոգի մետալուրգիական գործարանը, 1922 թվականին որոշել էր, որ գործարանի վերականգնումը հնարավոր չէ և նրա հետագա շահագործումը պիտանի չէ։ Սկսվել էր սարքավորումների ապամոնտաժումը, և միայն Ժողովրդական տնտեսության բարձրագույն խորհրդի նախագահ Ֆ. Ձերժինսկու միջամտությունը գործարանը փրկել է լուծարումից։


== Փողոցում գտնվում են ==
№ 21 դպրոց` Ձերժինսկու փող., 67ա
Սուրբ Գևորգ տաճար` Մաշիննի նրբ. և Ձերժինսկու փող. անկյուն
№ 11 դպրոց` Ձերժինսկու փող., 115
№ 24 դպրոց` Ձերժինսկու փող., 149
«Տագանրոգ» կոնգրես-հյուրանոց` Ձերժինսկու փող., 161
«ՆԵՈ» զվարճանքի կենտրոն` Ձերժինսկու փող., 161
«Դուբկի» պուրակ
Բժշկական խորհրդատվական-ախտորոշիչ կենտրոն` Ձերժինսկու փող., 156


== Հուշարձաններ ==
«Ուղեփակոց» հուշանշան` Ձերժինսկու փող. և Պետրոսի փող. անկյուն
Վասիլի Մարգելովի կիսանդրի`Ձերժինսկու փող. և Պետրոսի փող. անկյուն
Ճառագայթային աղետների զոհերի հուշարձան` Ձերժինսկու փող., 156-1
Ձերժինսկու հուշարձան` Ձերժինսկու փող., 191


== Փողոցի խնդիրները ==
Ձերժինսկու փողոցի հնագույն և սուր խնդիրներից են մշտական խցանումները, որոնք ստեղծում է Տագանրոգի մետալուրգիական գործարանի` փողոցը հատող երկաթուղին։ Գործարանային գնացքների տեղաշարժերը երկար ժամանակով դադարեցնում են քաղաքային տրանսպորտի երթևեկությունը։ Շրջանցող կամուրջ կառուցելու բանավեճն ընթանում է տասնյակ տարիներ, բայց խնդիրը մինչ օրս լուծված չէ։


== Ծանոթագրություններ ==
Սարահարթ

Անվան այլ կիրառումների համար տե՛ս՝ Սարահարթ (այլ կիրառումներ)Սարահարթ, հարթավայրի տեսակ։
Սարահարթերին բնորոշ է լեռնային կլիման՝ զով ամառներով և ցուրտ ձմեռներով, հողերը հիմնականում բարեբեր են։ Գետերի և լճերի հարևանությամբ գտնվող սարահարթերը դարձել են երկրագործության և անասնապահության կենտրոններ։
Չնքուշի գավառակ

Չնքուշ, գավառակ Արևմտյան Հայաստանում, Դիարբեքիրի վիլայեթում` Արղանամադենի գավառում։ Գտնվում էր Արղանա գյուղաքաղաքից հարավ-արևմուտք։ Վարչական կենտրոնը Չնքուշ գյուղաքաղաքն է։


== Պատմություն ==
Բնակչությունը զանգվածային բնաջնջման ենթարկվեց 1915 թ.-ի Մեծ եղեռնի ժամանակ։


== Բնակչություն ==
Մեծ եղեռնի նախօրեին ապրում էին 15 000 հայեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Նիժնիե Մոխովիչի

Նիժնիե Մոխովիչի (ռուս.՝ Нижние Моховичи), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սենիե Զոգու

Արքայադուստր Սենիե Զոգու (ալբ․՝ Senije Zogu, 15 նոյեմբերի, 1903, Բուրգայետ, Մատի, Օսմանյան կայսրություն - 15 ապրիլի, 1969, Կանն, Ֆրանսիա), ալբանացի արքայադուստր, Ալբանիայի առաջին թագավոր Ահմեդ Զոգուի քույրը, հասարակական գործիչ։


== Կենսագրություն ==
Սենիե Զոգուն ծնվել է 1903 թվականի նոյեմբերի 15-ին Օսմանյան կայսրության Բուրգայետ ամրոցում (ներկայում՝ Ալբանիայի Մատի շրջանում)։ Նրա հայրն է եղել Ջեմալ փաշա Զոգուն, մայրը՝ Սադիա Տոպտանին։ Աղբյուրներում նշվում է, որ Սենիե Զոգուն եղել է եղբոր՝ Զոգու I-ի վեց քույրերից ամենասիրելին, և իրենց մոր մահից հետո Սենիե Զոգուն է կատարել առաջին տիկնոջ պարտականությունները մինչ 1938 թվականի ապրիլի 27-ին Զոգու I-ն ամուսնացել է Գերալդինե Ապոնիի հետ։
Զոգու I-ի թագավորության առաջին տարիներին արքայադուստրերը վարում էին մեկուսի կյանք ու հազվադեպ էին երևում հասարակության շրջանում։ Սակայն ամեն ինչ փոխվում է Սենիե Զոգուի ամուսնությունից հետո։ 1936 թվականին Սենիե Զոգուի ամուսնությունը թուրքական սուլթանի որդու հետ հանուն պետական շահի կատարված գործարք էր, և այդ ժամանակից ի վեր Զոգու I-ը պարբերաբար կազմակերպում էր պաշտոնական թագավորական պարահանդեսներ, որոնց մասնակցում էին նրա չորս կրտսեր քույրերը։ Սենիե և Ահմեդ Զոգուները մասնակցել են իրենց քույրերի դաստիարակությանը, սովորեցրել են նրանց նվագել դաշնամուր, պարել, ձիավարել, ինչպես նաև սովորեցրել են լեզուներ։ Նրանք մի քանի անգամ ճանապարհորդել են Արևմտյան Եվրոպայում, որտեղ հայտնի են դարձել իրենց թանկարժեք գնումներով։
1928 թվականի հոկտեմբերին արքայադուստր Սենիե Զոգուն թագավորի կողմից նշանակվում է Ալբանական Կարմիր խաչի ներկայացուցիչ։ Նույն թվականին Ալբանիայում թագավորն արգելում է կանանց բոլոր կազմակերպությունները և դրանք փոխարինում մեկ կազմակերպությամբ՝ Gruaja Shiqiptare, որ զբաղվում էր կանանց հարցերով։ Լինելով Ալբանիայում Կարմիր խաչի ղեկավար՝ արքայադուստր Սենիե Զոգուն թագավորի կողմից նշանակվում է նաև Gruaja Shiqiptare միության նախագահ։ Այդ կազմակերպության նպատակն էր աջակցել կանանց իրավունքների պաշտպանությանն ուղղված քաղաքականությանը, և այն ինքնուրույն գործունեություն ծավալել չէր կարող։ Gruaja Shiqiptare կազմակերպության մասնաճյուղեր էին գործում Ալբանիայի շուրջ 20 քաղաքներում։
1937 թվականին Սենիե Զոգուն եղբոր պահանջով ամանորյա պարահանդեսի է հրավիրում ապագա թագուհուն՝ հունգարացի կոմսուհի Գերալդինե Ապոնիին։ Պարահանդեսը տեղի է ունենում Տիրանայում գտնվող թագավորական պալատում, որտեղ Զոգու I-ն առաջարկություն է անում Գերալդինեին։ Արքայադուստր Սենիե Զոգուն իր ընտանիքի մյուս անդամների հետ հեռացել է Ալբանիայից 1939 թվականին՝ Երկրորդ համաշխարհային պատերազմն սկսելուց հետո։ Պատերազմի ավարտից հետո նա մի որոշ ժամանակ բնակվել է Եգիպտոսում, իսկ 1955 թվականին Զոգու ընտանիքի որոշ անդաների հետ տեղափոխվել է Ֆրանսիա, որտեղ իր քույրերի հետ ապրել է մինչև իր մահը։
Սենիե Զոգուն մահացել է 1969 թվականի ապրիլի 15-ին Ֆրանսիայի Կանն քաղաքում։


=== Անձնական կյանք ===
1936 թվականի հունվարի 12-ին Սենիե Զոգուն Տիրանայում ամուսնացել է Օսմանյան կայսրության սուլթան Աբդուլ Համիդ II-ի որդու՝ արքայազն Մահմեդ Աբիդ էֆենդիի հետ (1905-1973)։ Նրանք ամուսնալուծվել են 1949 թվականին։ Երեխաներ չեն ունեցել։


== Ծանոթագրություններ ==


== Արտաքին հղումներ ==
Զոգու ընտանիքի տոհմագրությունը (անգլ.)
Kush e shkatërroi kopshtin 100-vjeçar të princeshës "Senije Zogu" në Korçë?! (ալբ.)
Անորոշ Ինտեգրալ AH

•F(x) ֆունկցիան կոչվում է f(x) ֆունկցիայի նախնական (a,b) միջակայքում, եթե F‘(x)=f(x)    Ɐ x Є (a,b)։
•Եթե F(x), ը f(x) ֆունկցիայի որևէ նախնական է, ապա F(x)+c (c Є R)  Ֆունկցիան ևս հանդիսանում է  f(x) ֆունկցիայի նախնական, ընդ որում, F(x)+c  բանաձևով սպառվում են բոլոր նախնականները։
•f(x) ֆունկցիայի բոլոր նախնականների բազմությունը կոչվում է այդ ֆունկցիայի անորոշ ինտեգրալ և նշանակվում է հետևյալ սիմվոլով՝   ∫f(x)dx :
Սահմանումից և վերևում ասվածից հետևում է, որ ՝
∫f(x)dx=F(x)+c, որտեղ F(x)-ը f(x)-ի որևէ նախնական ֆունկցիա է, իսկ c-ն կամայական հաստատուն։
Ելնելով ֆունկցիայի ածանցման բանաձևերից,որոշ տարրական ֆունկցիաների համար կստանանք անորոշ ինտեգրալների հետևյալ աղուսյակը։
Փոփոխականի փոխարինում անորոշ ինտեգրալում
•Եթե f(t) և g‘ (x) ֆունկցիաներն անըդհատ են համապատասխանաբար T  և  X միջակայքերում  և  g(X) բազմությունը պարունակվում է T  -ի մեջ  (որտեղ g(X) ={z; z= g(x),x ЄX}) , ապա՝
                                        ∫f(g(x))g‘ (x) dx=∫f(t)dt։
Այստեղ աջ մասի ինտեգրալը հաշվելուց հետո պետք է տեղադրել t=g(x)։  
Մասերով ինտեգրում
•Եթե u և v ֆունկցիաներն անըդհատ դիֆերենցելի են X միջակայքում,ապա  ∫udv=uv-∫vdu:  Այս բանաձևը կոչվում է մասերով ինտեգրման բանաձև։
Բորովիխա (գետ)

Բորովիխա (ռուս.՝ Боровиха), գետ Ռուսաստանում, հոսում է Պեչորա մունիցիպալ շրջանով Կոմի Հանրապետությունում։ Գետաբերանը գտնվում է Պեչորա գետի ձախ ափին՝ 890 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063696
Կոդը ըստ հիդրոլոգիական հետազոտության (ՌԴ) — 103006369
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մալկոլմ Սկոտ Քարփենթեր

Մալկոլմ Սկոտ Քարփենթեր (անգլ.՝ Malcolm Scott Carpenter, մայիսի 1, 1925(1925-05-01)[…], Բոուլդեր, Կոլորադո, ԱՄՆ - հոկտեմբերի 10, 2013(2013-10-10)[…], Դենվեր, ԱՄՆ), ամերիկացի տիեզերագնաց-օդաչու, ռազմածովային նավատորմի 3-րդ կարգի պաշտոնաթող կապիտան։ 
Ավարտել է Կոլորադոյի նահանգի համալսարանը (1949), ռազմածովային նավատորմի փորձարկող օդաչուների դպրոցը (1954)։ ԱՄՆ տիեզերագնացների խմբում ընդգրկվել է 1959 թվականին։ 1962 թվականի մայիսի 24-ին «Մեր-կուրի» տիեզերանավով 5-ժամյա թռիչք է կատարել Երկրի շուրջը։


== Ծանոթագրություններ ==
Անգլիական անուն

Անգլախոս երկրներում երեխան ծնվելուց ավանդաբար ստանում է երկու անուն՝ անձնանուն (անգլ.՝ personal name, first name) և միջին անուն (անգլ.՝ middle name)։ Ավելի կարևոր և էական դեր ունի հենց առաջինը՝ անձնանունը։ «Անձնանուն» տերմինի տակ հասկացվում է նախ և առաջ «սուբյեկտի անհատական անվանումը» (Ա․ Վ․ Սուպերանսկայա), որը ծնվելուց օրվանից պաշտոնապես դրոշմվում է նրան։


== Օգտագործման հերթականություն ==
Անգլերենում անունների հերթականությունը խստորեն ֆիքսված է և հիմնականում ազգանունը հաջորդում է անվանմանը։ Մեկ այլ տեսանկյունից, այբբենական ցուցակներում (օրինակ թղթե Բրիտանիկա հանրագիտարանոմ կամ հեռախոսային տեղեկատուներում), ինչպես նաև պաշտոնական փաստաթղթերում երբեմն օգտագործվում է հակառակ դասավորվածությունը։


== Անձնանուն ==
Շատ անձնանուններ դժվարությամբ են տարբերվում հասարակ լեքսիկոնից և մականուններից (Brun = ա) անուն, բ) մականուն, в) ածական)։ Այստեղ կարելի է առանձնացնել պարզ (Daene, Wolf, Beald) և ածանցավոր (Ethelberg, Leofwin, Wigfrith, Frithuwulf) անուններ։ Ածանցավոր անուններում հիմնականում տարբերվում են ընդհանուր-գերմանական -ing վերջածանցը, որը նախ և առաջ օգտոգործվում է որպես անտրոպանիմիկություն, ինչը նշանակում է, որ կրողը համարվում է այն մարդու ժառանգը, ով ունի պարզ անունը․ Bruning (Բրունի որդի)։


=== Միջին անուն ===

Միջին անունն (անգլ.՝ middle name) անուն է, որը սովորաբար գտնվում է անձնանվան և ազգանվան մեջտեղում։


== Ազգանուն ==
Բրիտանական ազգանունները տարածվածություն ձեռք բերեցին 1250-ից 1450 թվականներն ընկած ժամանակներում։ Անգլիական ազգանունների էթնիկական և լեզվական արմատների սպեկտրը արտացոլում է Անգլիայի պատմությունը։


== Գրականություն ==
Бондалетов В. Д. Русская ономастика. — М.,1983
Зайцева К. Б. Английская антропонимия и её стилистическое использование: АКД. Одесса, 1979.
Суперанская А. В. Структура имени собственного. — М.,1983
Щетинин Л. М. Слова. Имена. Вещи. — Ростов-на-Дону, РГУ.-1966
Рыбакин А. И. Словарь английских личных имен. — М.,2000


== Աղբյուրներ ==
Английские фамилии
Леонович О. Английские имена
Самые популярные мужские и женские английские имена.
Английский речевой этикет Archived 2007-01-02 at the Wayback Machine.
И. Бернштейн. Английские имена в русских переводах
А. И. Рыбакин. Словарь английских личных имен
Популярные мужские и женские английские имена за последние 100 лет.
Բնափիլիսոփայություն

Բնափիլիսոփայություն, բնության երևույթները և օրինաչափությունները մտահայեցողաբար մեկնաբանող ուսմունք, որը հենվելով բնագիտության նվաճումների և հասկացությունների վրա, ձգտում էր տալ բնության ընդհանուր բնական պատկերը։


== Պատմություն ==
Պատմականորեն այն փիլիսոփայության հնագույն ձևն է։ Անտիկ և միջնադարյան փիլիսոփայության մեջ նույնանում էր ֆիզիկայի և առհասարակ բնագիտության հետ։ Բնափիլիսոփայությունը առաջադրել է մի շարք արժեքավոր գաղափարներ և գիտական կռահումներ։ Առավել կարևոր էին Անաքսագորասի, էմպեդոկլեսի, Դեմոկրիտի և էպիկուրի բնափիլիսոփայական ուսմունքները։ Միջնադարյան սխոլաստիկայի և կրոնական գաղափարների տիրապետության պայմաններում բնափիլիսոփայությունը գրեթե վերացավ փիլիսոփայության բնագավառից։ Այն նոր զարգացում ապրեց Վերածնության շրջանում՝ առաջադրելով մի շարք առաջադիմական ուսմունքներ (հիլոզոիզմ, բնապաշտական պանթեիզմն)։ XVII — XVIII դարերում, կապված բնագիտության զարգացման հետ, բնափիլիսոփայությունը իր նշանակությունը կորցրեց։ Այն նոր վերելք ապրեց գերմանիայի դասական փիլիսոփայության և հատկապես Շելինգի ուսմունքի մեջ։ Վերջինս իդեալիստական հիմքերի վրա ձևակերպեց բնության միասնության գաղափարը՝ ձգտելով բնագիտության նվաճումների իմաստավորման միջոցով կառուցել բնության համապարփակ համակարգ։ Չնայած բնափիլիսոփայությունը միշտ հենվել է բնագիտության նվաճումների վրա, այն անկարող է եղել տալ բնության բուն բացատրությունը, մնացել է հայեցողական, որքանով «... երևույթների դեռ իրեն անհայտ իրական կապերը փոխարինում էր իդեալական, ֆանտաստիկ կապերով, և պակասող փաստերը փոխարինում էր հնարքներով, լրացնելով իրական բացերը միայն երևակայությամբ։ Այս դեպքում նա արտահայտեց շատ հանճարեղ մտքեր և կռահեց հետագա շատ հայտնագործություններ, սակայն քիչ անհեթեթություններ էլ չասվեցին։ Այն ժամանակ այլ կերպ չէր էլ կարող լինել։ Իսկ այժմ, երբ մեզ համար բավական է բնության ուսումնասիրության արդյունքների վրա նայել դիալեկտիկորեն, այսինքն՝ նրանց սեփական կապակցության տեսակետից, որպեսզի կազմենք մեր ժամանակի համար բավարար «բնության սիստեմ»... այժմ հասել է բնափիլիսոփայության վերջը։ Նրան հարություն տալու ամեն մի փորձ ոչ միայն ավելորդ կլիներ, այլ կլիներ մի քայլ դեպի ետ» (Էնգելս Ֆրիդրիխը, Լյուդվիգ Ֆոյերբախը և գերմանական կլասիկ փիլիսոփայության վախճանը 1972 )։ Հայ փիլիսոփայության պատմության մեջ իր բնափիլիսոփայության ուսմունքով և առանձին ուշագրավ գաղափարներով աչքի է ընկել Անանիա Շիրակացին, որը լինելով բնագիտական ուղղության հիմնադիրը հայ միջնադարյան փիլիսոփայության մեջ, վերակենդանացրել է անտիկ գիտության առաջավոր ավանդույթները։ Ուշագրավ էին նաև Հովհաննես Սարկավագի (Իմաս տասեր) և Հովհաննես Երզնկացու բնափիլիսոփայության հայացքները։ Մի շարք առաջավոր գաղափարներով, հատկապես տարրաբանության և մարդակազմության հարցերում, հանդես եկան Տաթևի փիլիսոփայության դպրոցի ներկայացուցիչները (Հովհան Որոտնեցի, Գրիգոր Տաթևացի, Մաթեոս Զուղայեցի)։
Ռոն-Թորբեն Հոֆման

Ռոն-Թորբեն Հոֆման (գերմ․՝ Ron-Thorben Hoffmann, ապրիլի 4, 1999, Ռոստոկ, Գերմանիա), գերմանացի ֆուտբոլիստ, դարպասապահ։ Ներկայումս վարձավճարով հանդես է գալիս անգլիական «Սանդերլենդի» կազմում։


== Ակումբային կարիերա ==


=== «Բավարիա Մյունխեն» ===
Հոֆմանը հանդիսանում է գերմանական «Բավարիայի» ակադեմիայի սան։ Թիմի երիտասարդկան կազմում նա իր առաջին հանդիպումը անցկացրել է 2019 թվականի հուլիսի 30-ին, երբ թիմը Լիգա 3-ի շրջանակներում մրցում էր «Հանսա Ռոստոսկ ՖԱ»-ի դեմ։
Թիմի հիմնական կազմում գերմանացի ֆուտբոլիստը դեռևս որևէ հանդիպման չի մասնակցել։ 


=== «Սանդերլենդ» ===
2021 թվականի օգոստոսի 31-ին Ռոն-Թորբեն Հոֆմանը մեկ տարի վարձակալական ժամկետով տեղափոխվել է Անգլիայի Լիգա 1-ում հանդես եկող «Սանդերլենդ ՖԱ»։ Նախքան վարձակալական պայմանագրի կնքումը, դարպասապահը երկարաձգել է իր գործող պայմանագիրը «Բավարիայի» հետ մինչև 2023 թվականաը։ Այնուամենայնիվ, վարձակալակն պայմանագրում կա կետ, ըստ որի անգլիական ակումբը Չեմպիոնշիպի ուղեգիր նվաճելու դեպքում իրավունք է ունենալու ձեռք բերել ֆուտբոլիստի ամբողջական տրանսֆերը։


== Միջազգային կարիերա ==
2016 թվականին Հոֆմանը Գերմանիայի Մ18 հավաքականի կազմում մասնակցել է երկու հանդիպման։ Նա իր նորամուտի հանդիպումը անցկացրել է 2016 թվականի նոյեմբերի 13-ին՝ մասնակցելով Իռլանդիայի Մ18 հավաքականի դեմ կայացած ընկերական խաղին։ Այդ խաղում նա փոխարինման է դուրս եկել երկրորդ խաղակեսի սկզբում։


== Վիճակագրություն ==


== Ձեռքբերումներ ==
Բունդեսլիգայի չեմպիոն - 2018-19
Չեմպիոնների լիգայի գավաթակիր - 2019-20
ՖԻՖԱ Աշխարհի ակումբային առաջնության հաղթող - 2020


== Ծանոթագրություններ ==


== Արտաքին հղումներ ==
Վիճակագրությունը UEFA.com կայքում
Տոյոոկա (քաղաք)

Տոյոոկա|豊岡市|Тоёока-си}}, ճապոնական նավահանգստային քաղաք Հոնսյու կղզում՝ Հյոգո պրեֆեկտուրայում, Ճապոնական ծովի ափին։ Կազմավորվել է 1950 թվականի ապրիլի 1-ին երեք գյուղերի միավորման արդյունքում։ 2005 թվականի ապրիլի 1-ից Տոյոոկայի կազմում ներառվել են նաև հինգ ավան (երեքը՝ Կինոսակի գավառակից, երկուսը՝ Իձուսիից)։ 2022 թվականի մարտի 31-ի տվյալներով քաղաքի բնակչության թվաքանակը եղել է 78.348, բնակչության միջին խտությունը կազմել է 110 մարդ/կմ2։ Տեսարժան վայրերից են Իձուսիի ամրոցը, Կինոսակիի ջերմուկները (հանքային տաք ջրերը), նկարիչ Իտո Կիյոնագայի հուշաթանգարանը (伊藤清永美術館): 


== Կլիմա ==


== Ժողովրդագրություն ==
2020 թվականի տվյալներով քաղաքի բնակչության թվաքանակը եղել է 77.489: 


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Տոյոոկայի քաղաքապետարանի և Կինոսակիի ջերմուկների վարչության պաշտոնական կայքէջը (անգլերեն)
Առնոլդ Բաքս

Առնոլդ Բաքս, (անգլ.՝ Arnold Edward Trevor Bax(նոյեմբերի 8, 1883(1883-11-08)[…], Streatham, Մեծ Բրիտանիայի և Իռլանդիայի միացյալ թագավորություն - հոկտեմբերի 3, 1953(1953-10-03)[…], Կորկ, Մանսթեր, Իռլանդիա)),  բրիտանացի կոմպոզիտոր, դիրիժոր, դաշնակահար և մանկավարժ։


== Կենսագրություն ==
Ծնվել է ավանդական  վիկտորյական ընտանիքում։ Ալֆրեդ Ռիդլի Բաքսի (անգլ.՝ Alfred Ridley Bax; 1844—1918) և   Շառլոտա Էլլենի (ծննդյամբ՝  Լեա) (անգլ.՝ Charlotte Ellen, née Lea; 1860—1940) ընտանիքում։ Նրա եղբայրը թարգմանչիչ, դրամատուրգ, ժուռնալիստ, հայտնի գրող Կլիֆֆորդա Բաքսն է։ 1890 թվականներին հաճախել է  Համպստեդի կոնսերվատորիան։ 1900-1905 թվականներին սովորել է թագավորական երաժշտական ճեմարանում Ֆրեդերիկ Կորդերի (կոմպոզիցիա) և Տոբայասա Մատտեյայի (դաշնամուր) մոտ։ 1910 թվականին կատարել է ճանապարհորդություն Ռուսաստանով, որտեղ սիրահարվել է Նատալյա Սկարգինսկային։ Լինելով Սանկտ-Պետերբուրգում սկսել է սիրել բալետը։ 1911 թվականին վերադարձել է  Անգլիա,  ամուսնացել դաշնակահարուհի Էլսիտե Լուիսե Սորբինոի հետ։ Գրել է երգեր ներկայացումների և ֆիլմերի համար։ Դասավանդել է  Դուբլինում և Կորկում։ 1942 թվականին նա ստացել է թագավորական երաժշտության վարպետի կոչում։
1992 թվականին բրիտանացի ռեժիսոր Քեն Ռասսելը նկարահանել է   սերիալ՝ «Առնոլդ Բաքսի գաղտնի կյանքը» վերնագրով, որտեղ գլխավոր դերում հանդես է եկել ինքը՝ Քեն Ռասսելը։


== Սիմֆոնիաներ ==
Սիմֆոնիա № 1 մի-բեմոլ մաժոր (1922)
Սիմֆոնիա № 2 մի մինոր/դո մաժոր (1926)
Սիմֆոնիա № 3 (1929)
Սիմֆոնիա № 4 (1931)
Սիմֆոնիա № 5 (1932)
Սիմֆոնիա № 6 (1934)
Սիմֆոնիա № 7 (1939)


== Ծանոթագրություններ ==
Բազեյ

Բազեյ (ֆր.՝ Bazeilles), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2014 թվականի դրությամբ կազմում է 2506 մարդ, բնակչության խտությունը` 69.34 մարդ/կմ²։ Բնակավայրը զբաղեցնում է 36.14 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 22 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1315 աշխատունակ (15-64 տարեկան) բնակիչ, որոնցից ակտիվ էին 799-ը, իսկ ոչ ակտիվները` 516։ Ակտիվության ցուցանիշը կազմում է 60,8 %։ 799 աշխատունակ մարդկանցից աշխատել է 699 անձ (372 տղամարդ և 327 կին)։ Գործազուրկ են եղել 100 անձ (53 տղամարդ և 47 կին)։ 516 անաշխատունակներից 260-ը եղել են աշակերտներ կամ ուսանողներ, 130-ը` թոշակառուներ, իսկ 126-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գարուն (անձնանուն)

Անվան այլ կիրառումների համար տե՛ս՝ Գարուն (այլ կիրառումներ)Գարուն, հայկական իգական անուն։ Առաջացել է հայերեն գարուն բառից։ Անվանը համապատասխանում է պարսկերեն Բահար անձնանունը։ Հնուց ավանդված չէ։ Գործածական է Սվետիայի հայերի շրջանում։


== Ծանոթագրություններ ==
Կաալեպի

Կաալեպի (էստ․՝ Kaalepi), գյուղ Էստոնիայի Յարվամաա նահանգի Ալբու շրջանում։
2011 թվականի տվյալներով գյուղում բնակվում էր 163 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պոկրովսկոե (գյուղ, Սնիգիրյովկայի շրջան)

Անվան այլ կիրառումների համար տե՛ս՝ ՊոկրովսկոեՊոկրովսկոե (ուկրաիներեն՝ Покровське), գյուղ Ուկրաինայի Նիկոլաևի մարզի Սնիգիրյովկայի շրջանում։ Հիմնադրվել է 1923 թվականին։
2001 թվականի տվյալներով Պոկրովսկոե գյուղում բնակվում էր 95 մարդ։ Բնակավայրը զբաղեցնում է 0,044 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարապետյան դպրոց

Կարապետյան դպրոց, հիմնվել է 1830 թվականին, Ախալցխայում, Կարապետ Բագրատունու նախաձեռնությամբ և միջոցներով։ Արական հոգևոր դպրոց էր։ Պահվում էր հիմնադրի կտակած միջոցներով, եկեղեցու հասույթներով և մասնավոր նվիրատվություններով։ Շենքի հարմարություններով և նյութական պայմաններով Անդրկովկասի ապահովված հայկական դպրոցներից էր։ 1846 թվականին ուներ մեկ նախապատրաստական և երեք հիմնական դասարաններ։ 1877 թվականին միջնակարգ դպրոց էր (10 ուսուցիչ, 193 աշակերտ)։ 1885 թվականին փակվել է, վերաբացվել մեկ տարի հետո՝ որպես երկդասյա երկսեռ ծխական դպրոց։ 1888-1889 ուսումնական տարում ունեցել է 328 աշակերտ։
Ավանդվել են կրոն, հայոց լեզու, ռուսաց լեզու, հայոց պատմություն, ընդհանուր աշխարհագրություն, ռուսաց պատմություն, Ռուսաստանի աշխարհագրություն, բնագիտություն, թվաբանություն, գեղագրություն, գծագրություն (նկարչություն), երգեցողություն, ձայնագրություն։
1896 թվականին նորից է փակվել և վերաբացվել 1905 թվականին։ 1907-1908 թվականների ուսումնական տարում ունեցել է 382, 1908-1909 թվականներին՝ 317 աշակերտ։ 1911-1920 թվականներին գործել է որպես 5-ամյա դպրոց։ 1914 թվականին աշակերտների թիվը իջել է 240-ի։
Յանոշ Իրինի

Յանոշ Իրինի (հունգ.՝ Irinyi János, 17 մայիսի, 1817, Նադլետա - 17 դեկտեմբերի, 1895, Վերտեշ), հունգարացի քիմիկոս, ով հայտնաբերել է անվտանգ լուցկին։


== Կենսագրություն ==
Յանոշ Իրինին ծնվել է 1817 թվականի մայիսի 17-ին Նադլետայում՝ հայտնի գյուղատնտեսի ընտանիքում։ Հոր պնդմամբ ընդունվել է Դեբրեցենի համալսարանի իրաաբանկան ֆակուլտետ, սակայն հետագայում մեկնել է Վիեննա՝ ուսումը շարունակելու Վիեննայի ճարտարագիտական ինստիտուտում. այստեղ նա քիմիա է սովորել Պաուլ Մայսների մոտ, ով եղել է ֆոսֆորային լուցկու հայտնագործողը (1836)։ Պարապմունքներից մեկի ժամանակ Յանոշ Իրինին ականատես է եղել այն բանին, թե ինչպես է Պաուլ Մայսները փորձում ծծմբի փոշով շփման միջոցով այրել կապարի հիպերօքսիդը, սակայն դա նրան չի հաջողվել։
Յանոշ Իրինին, հաշվի առնելով այն հանգամանքը, որ ֆոսֆորային լուցկին շփման պատճառով շատ հաճախ ինքնաբռնկվում էր, վառվում էր աղմուկով և առաջացնում էր մեծ բոց, որ հաճախ այրում էր մարդու երեսն ու ձեռքերը, որոշում է, որ լուցկու գլխիկը կարելի է ծածկել կապարի օքսիդով, որպեսզի ինքնաբռնկում տեղի չունենա։ Այդպես ստեղծվել է ժամանակակից անվտանգ լուցկին, որ այրվում է առանց աղմուկի և պայթյուն չի առաջացնում։ Այդպիսի լուցկիների արտադրության իրավունքը Յանոշ Իրինին 60 պյոնգեով վաճառել է առևտրական Իշտվան Ռոմերին։ Վերջինս հարստացել է լուցկու արտադրության շնորհիվ և իր վաստակած միջոցների մի մասը տվել Յանոշ Իրինիին։ 1838 թվականին Յանոշ Իրինին մեկնել է սովորելու Բեռլինի Հոհենհեյմի համալսարանում՝ ուսման համար վճարելով Իշտվան Ռոմերիից ստացած գումարով։ Յանոշ Իրինին հրատարակել է քիմիայի տեսությանը նվիրված գիրք, որում առանձին ուշադրություն է դարձրել թթուներին։
1839 թվականին Յանոշ Իրինին վերադարձել է Բուդապեշտ, որտեղ պայքարել է Ճարտարագիտական համալսարանի քիմիայի ամբիոնի վարիչ դառնալու համար, սակայն այդ պաշտոնն ստանալ նրան չի հաջողվել։ Դրանից հետո նա սկսել է զբաղվել լուցկու արտադրությամբ և գրել է տարբեր հոդվածներ՝ նվիրված քիմիայի տեսությանը (իր հոդվածներից մեկում Յանոշ Իրինին առաջարկել է թթվայնության բարձր աստիճան ունեցող հողի որակը բարձրացնել կավիճ ավելացնելու միջոցով)։ Բիզնեսի բնագավառում, սակայն, Յանոշ Իրինին հաջողության հասնել չի կարողանում. չնայած նրան, որ Պեշտում գտնվող նրա գործարանն օրական արտադրում էր մինչև կես միլիոն լուցկի, մրցակցության պայմաններում հաղթում է Իշտվան Ռոմերը, ով ձգտում էր ազատվել մրցակիցներից։
1848 թվականին Յանոշ Իրինին աջակցել է Հունգարական ապստամբության մասնակիցներին ի դեմս Լայոշ Կոշուտի։ Յանոշ Իրինին սկսել է արտադրել վառոդ ու արկեր ապստամբների թբդանոթների համար։ Ապստամբության ճնշումից հետո Յանոշ Իրինին ձերբակալվել է ու բանտ նետվել։ 1850 թվականին նա արդարացվել է, սկսել է զբաղվել գյուղատնտեսությամբ, այնուհետև աշխատել է որպես հաշվապահ և ալրաղացի տնօրեն։ Մինչև իր կյանքի վերջը Յանոշ Իրինին պաշտպանել է Ավստրո-Հունգարական կայսրությունում բնակվող հունգարացիների իրավունքները։
Յանոշ Իրինին մահացել է 1895 թվականի դեկտեմբերի 17-ին Վերտեշում։


== Ծանոթագրություններ ==


== Գրականություն ==
Irinyi János // Österreichisches Biographisches Lexikon 1815–1950 (ÖBL). — Wien: Verlag der Österreichischen Akademie der Wissenschaften, 1965. — Band 3, S. 41 f.


== Արտաքին հղումներ ==
János Irinyi (1817-1895) (անգլ.)
Յանոշ Իրինին finugor.ru կայքում Archived 2016-05-13 at the Wayback Machine. (ռուս.)
Մ.թ.ա. 311


== Դեպքեր ==


== Ծնունդներ ==


== Մահեր ==
Նիզովոե (գյուղ, Նովոարխանգելսկի շրջան)

Նիզովոե (ուկրաիներեն՝ Низове), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Նիզովոե գյուղում բնակվում էր 104 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալաբաշյան

Ալաբաշյան, հայկական ազգանուն։


== Ազգանունը կրողներ ==


== Ծանոթագրություններ ==
Իսահակ Հերցոգ

Իսահակ «Բուժի» Հերցոգ (եբրայերեն՝ יצחק הרצוג‎) (սեպտեմբերի 22, 1960(1960-09-22), Pardes Hanna-Karkur, Հայֆայի մարզ, Իսրայել), իսրայելցի քաղաքական և պետական գործիչ, պաղեստինա-իսրայելական հակամարտության խաղաղ կարգավորման կողմնակից, «երկու պետություն երկու ժողովուրդների համար» սկզբունքով։ Զբաղեցրել է «Ավոդա» կուսակցության նախագահի, Կնեսետում ընդդիմության առաջնորդի, սոցիալական ապահովության նախարարի պաշտոնները։ 2021 թվականի հունիսի 2-ին ընտրվել է Իսրայելի նախագահ և պաշտոնը կստանձնի հուլիսի 9-ին։


== Կենսագրություն ==
Իսահակ Հերցոգը, որը նաև հայտնի է որպես «Բուժեր», ծնվել է 1960 թվականի սեպտեմբերի 22-ին Թել Ավիվում՝ Խայիմ Հերցոգի ընտանիքում, որը երկու տարի զբաղեցրել Է Իսրայելի վեցերորդ նախագահի պաշտոնը 1983 թվականից մինչև 1993 թվականը, և Օրա Հերցոգը՝ խորհրդի հիմնադիրը՝ հրաշալի Իսրայելի համար։ Նրա պապը՝ Իսահակ Այզիք Հերցոգը, 1922-1935 թվականներին եղել է Իռլանդիայի գլխավոր և 1936 թվականից մինչև 1959 թվականը Իսրայելի գլխավոր աշքենազի ռաբբին։ Նա Աբբա Էվենի զարմիկն է։
Իսահակ Հերցոգը սովորել է իրավագիտություն Թել Ավիվի համալսարանում և Նյու Յորքի Կոռնելի համալսարանում։ Ծառայել է Իսրայելի ռազմական հետախուզության ծառայության «8200 ստորաբաժանում»-ում։ Եղել է պահեստազորի մայոր։
1999-2001 թվականներին Հերցոգն աշխատել է վարչապետ Էհուդ Բարաքին կից կառավարության քարտուղար։ 2000-2003 թվականներին եղել է թմրանյութերի դեմ պայքարի ազգային վարչության նախագահ։ 2003 թվականին ընտրվել է Քնեսեթում։ 2005 թվականին նշանակվել է իր առաջին նախարարական պաշտոնում։
2011 թվականի հունվարի 17-ին ներկայացրել է սոցիալական ապահովության հրաժարականի դիմում՝ նախարարի պաշտոնից։ 2013 թվականի նոյեմբերի 22-ին կայացած ներկուսակցական ընտրություններից հետո զբաղեցրել է «Ավոդա» կուսակցության նախագահի և Քնեսեթում ընդդիմության առաջնորդի պաշտոնը՝ առաջ անցնելով Շելի Յախիմովիչից։
2015 թվականի սեպտեմբերին Հերցոգը երկրի ղեկավարությանը կոչ է արել թույլ տալ սիրիացի փախստականներին մուտքը Իսրայել։
2018 թվականի օգոստոսի 1-ին Հերցոգն ընտրվել է հրեական «Սոխնուտ» գործակալության ղեկավար։
2021 թվականի հունիսի 2-ին Հերցոգը ընտրվել է Իսրայելի Պետության տասնմեկերորդ նախագահ։


== Անձնական կյանք ==
Իսահակ Հերցոգը ամուսնացած է իրավաբան Միխալի հետ․ զույգը ունի երեք որդի։ Նա ապրում է Թել Ավիվի Ցախալա շրջանում գտնվող իր մանկության տանը։


== Ծանոթագրություններ ==
Բրերա (Միլան)

Բրերա (իտալերեն՝ Brera), թաղամաս Միլանի պատմական կենտրոնում՝ Zone 1 քաղաքային տարածքում։


== Պատմություն ==
«Բրերա» անունը ծագում է միջնադարյան իտալական «braida» կամ «Brera» բառերից, որոնք իրենց հերթին ծագում են հին լոմբարդյան «brayda» բառից (հաճախ լատինացվում է որպես «praedium»), և նշանակում է ծառերից զուրկ ցամաքային տարածք։ 900 թվականին Բրերա թաղամասը տեղակայված է եղել Միլան քաղաքի պատերից դուրս, և տարածքը դատարկ է պահվել ռազմական պատճառներով։ Բառի հիմքը համընկնում է Հոլանդիայի Բրեդա քաղաքի և անգլերեն "broad" (լայն) բառերի հետ։


== Կառույցներ ==
Բրերա թաղամասում են գտնվում Բրերայի գեղարվեստի ակադեմիան, որի շնորհիվ Բրերան հայտնի է որպես արվեստագետների և բոհեմական միջավայրի շրջան, և երբեմն այն անվանում են «միլանյան Մոնմարտր»։
Եվ ակադեմիան, և Բրերա պատկերասրահը գտնվում են պատմական շենքում՝ Բրերա պալատում։ Այս նույն շենքում են տեղակայված նաև Միլանի բուսաբանական այգին, Աստղադիտարանը, Բրերա գրադարանը։
Բրերայում կան ռեստորաններ, բարեր, գիշերային ակումբներ, հնաոճ իրերի և արվեստի խանութներ, գույնզգույն փողոցային շուկաներ, ինչպես նաև բախտագուշակների տաղավարներ։
1998-2002 թվականներին վիպասան Պաուլո Բրերան, Ֆրանկո և Ֆրանչեսկա Բրերաների հետ միասին հրատարակել է «Բրերա» ամսագիրը՝ նվիրված Բրերա թաղամասին։ Ամսագիրը համագործակցել է մի շարք հայտնի լրագրողների, արվեստաբանների ու գրողների հետ։


== Պատկերասրահ ==

		
		


== Ծանոթագրություններ ==
Ֆիլադելֆիա (Կոստա Ռիկա)

Անվան այլ կիրառումների համար տե՛ս՝ Ֆիլադելֆիա (այլ կիրառումներ)Ֆիլադելֆիա (իսպ.՝ Filadelfia), քաղաք Կոստա Ռիկայի հյուսիս-արևմուտքում, Գուանակաստե նահանգում, Տեմպիսկե գետի վրա։ Կառիլո կանտոնի վարչական կենտրոնը։ Բնակչությունը՝ 8141 մարդ (2013 թվականի տվյալներով)։ Տարածքը՝ 125,01 կմ²։ Քաղաքի կարգավիճակ է ստացել 1915 թվականի հոկտեմբերի 18-ին։ Սկզբնապես կոչվել է Սիետե Սուէրոս։ Անվանափոխվել է 1877 թվականին՝ զինվոր Ֆիլադելֆիա Սոտոյի պատվին։
Քաղաքը գտնվում է Տեմպիսկե և Լաս Պալմաս գետերի միջև։ 1995, 1999 և 2007 թվականներին երկու գետերն էլ առաջացրել են ծանր հեղեղումներ, և դրանց պատճառով կոչվում է Էլ Նինիո։
Տնտեսության հիմքը շաքարի ճակնդեղի և սեխի արտադրությունն է։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Կառիլո կանտոն Archived 2011-01-26 at the Wayback Machine. (իսպ.)
Գիտե՞ս, մայրիկ, որտեղ եմ եղել

«Գիտե՞ս, մայրիկ, որտե՞ղ եմ եղել», 2017 թվականին նկարահանված ռուսական լիամետրաժ մուլտֆիլմ, որի հեղինակն է Լևան Գաբրիաձեն՝ իր հոր, հայտնի սցենարիստ, նկարիչ, տիկնիկային թատրոնի տնօրեն Ռեզո Գաբրիաձեի մանկական հիշողությունների և նկարների մոտիվներով։ Արտադրվել է «Բազելևս» ստուդիայի կողմից` Ռուսաստանի Դաշնության Մշակույթի նախարարության աջակցությամբ։ Պրեմիերան տեղի է ունեցել 2018 թվականի ապրիլի 23-ին ԳՈՒՄ-ի ցուցասրահում և կինոդահլիճում։ Համաշխարհային վարձույթում հայտնվել է Rezo անվանումով։


== Սյուժե ==
Մուլտֆիլմը նկարահանվել է հետպատերազմյան Ծղալտուբո քաղաքում, Քութայիսիից ոչ հեռու։ Սրանք էսքիզներ են տասնամյա Ռեզոյի կյանքից, ում աշխարհում իրականությունը սերտորեն միահյուսվում է երևակայությունների ու երազանքների հետ։ 
Այս աշխարհում բնակվող կերպարների շարքում հանդիպում են Լև Տոլստոյը, Ստալինը, Լենինը, փոքրիկ Լենինը, որը դուրս է գալիս իր կրծքի շքանշանից, գրադարանի առնետ Իպոլիտը, գերեվարված գերմանացի սպան, հարազատները, Գաբրիաձեի ընկերներն ու թշնամիները։


== Ստեղծողներ ==


== Փաստեր ==
Ֆիլմի գաղափարը ծագել է դեռևս 1990-ականների սկզբին։ Այդ ժամանակ Ռեզո Գաբրիաձեն հերոսների էսքիզներ է արել, իսկ Լևանը նկարահանել է իր հոր պատմած պատմությունները։ Նրանք վերադարձել են գաղափարին, երբ Լևանն արդեն աշխատել է «Բազելևս» ստուդիայում որպես ռեժիսոր։ Մոնտաժող Մարիա Լիխաչովայի հետ միասին նրանք բանավոր պատմություններից «ստեղծել են» ամբողջական պատմությունը։ Ռեզո Գաբրիաձեն նկարել է բոլոր հերոսներին և դեկորացիաները, որոնք այնուհետև ներկվել և անիմացվել են։
Ֆիլմը կազմված է խառը տեխնիկայով նկարված մուլտիպլիկացիայից և համակարգչային վերադասավորումը (հայտնի է նաև որպես հարթ խամաճիկի մեթոդ, երբ կերպարին բաժանում են մասերի և առանձին-առանձին նկարում են շարժումները՝ տեղափոխելով մարմնի մասերը/ ռեկվիզիտը), որտեղ օգտագործվել է Ռեզո Գաբրիաձեի հետ տեսաագուցումները (ռուս.՝ видео вставки):
Ֆիլմում հաճախ լսվում է անդրկուլիսյան ծիծաղը, որը ձայնագրվել է փորձնական ցուցադրությունների ժամանակ։ Այն չեն կարողացել «Մաքրել» ձայնային ժապավենից և որոշել են թողնել։
Առաջին աշխատանքը կինոյում Ռեզո Գաբրիաձեի «Անձնագիր» խորհրդա-ֆրանսիա-ավստրիա-իսրայելական բեմադրությունն է։
Ֆիլմի հիմնական երաժշտական թեման ստեղծել և կատարել է կոմպոզիտոր Օլեգ Կարպաչյովը։ Ֆիլմում հնչում են նաև դասական երաժշտություն, ժողովրդական երգեր և մեղեդիներ։


== Մրցանակներ ==
2018 թվականին Լավագույն լիամետրաժ ֆիլմ՝ XXIII Անիմացիոն ֆիլմերի ռուսական բաց փառատոնի արդյունքներով (Սուզդալ)
2018, «Իկար» ազգային անիմացիոն մրցանակ
2018, Եվրոպական միջազգային կինոփառատոնի մրցանակ (Փարիզ)՝ լավագույն եվրոպական անկախ վավերագրական ֆիլմի համար (շնորհվել է Լևան Գաբրիաձեին)
2018, Ասիա-Խաղաղօվկիանոսյան կինոմրցանակ (Բրիսբեն) լավագույն անիմացիոն ֆիլմի համար
2018, «Դափնու ճյուղ» ազգային մրցանակ լավագույն գեղարվեստական ֆիլմի համար։


== Քննադատություն ==


== Ծանոթագրություններ ==


== Արտաքին հղումներ ==
Գիտե՞ս, մայրիկ, որտե՞ղ եմ եղել «Базелевс» կայքում
Գիտե՞ս, մայրիկ, որտե՞ղ եմ եղել մուլտֆիլմը «Անիմատոր.ռու» կայքում
Գիտե՞ս, մայրիկ, որտե՞ղ եմ եղել(անգլ.) ֆիլմը Internet Movie Database կայքում
Ուրալ Բատիր (էպոս)

Ուրալ Բատիր (բաշկիրերեն` Урал батыр), բաշկիրական ազգային էպոս, ինչպես նաև բաշկիրական գրականության հիմնասյունը։
«Ուրալ Բատիր»-ը ներառում է հնագույն դիցաբանական տարրեր, հավատալիքներ, որոնք գոյություն են ունեցել դեռևս հազարավոր տարիներ առաջ։ Այս ստեղծագործությունում ներկայացված հավատալիքները հիմնված են ընդերքի և հողի պարզունական հավատալիքների հիման վրա։
Ստեղծագործության գլխավոր առանձնահատկությունը այն է, որ որոշ մոտիվացիոն պահեր կրկնվում են բաշկիրական մյուս էպոսներից։


== Սյուժեի մասին ==
Էպոսի էպիկական սյուժեն ունի բավականին բարդ կառուցված։ Այս էպոսը ներկայացնում է բաշկիր հերոս Ուրալ Բատիրի պայքարը իր ժողովրդի բարեկեցության և երջանկության համար։
Այդ ճանապարհին նա կռվում էր բնության չար ուժերի, դրակոնի կերպարանքով հրեշների և այլ թունավոր կենդանիների դեմ։
Հեքիաթի հերոսները աշխատավոր գյուղացիներ են, երկնային կենդանակերպեր, բնության չար ուժեր և առասպելական արարածներ (մասնավորապես թռչուններ)։


== Ծանոթագրություններ ==


== Արտաքին հղումներ ==
Статья «Урал-батыр, персонаж» в Башкирской энциклопедии(չաշխատող հղում)
Котов Г. Башкирский эпос «Урал-батыр». Историко-мифолог. основы. — Уфа: Гилем, 2006. — 408 с. — ISBN 5-7501-0695-0
Мирбадалева А. С. Башкирский народный эпос. М.: Наука, 1977.
Урал-батыр: Библиографический указатель. — Уфа, 2011. — 149 с.
Գեղանիստ (Արարատի մարզ)

Անվան այլ կիրառումների համար տե՛ս՝ Գեղանիստ (այլ կիրառումներ)Գեղանիստ, գյուղ Հայաստանի Արարատի մարզում, մարզկենտրոնից՝ 27 կմ հեռավորության վրա։


== Պատմություն ==
Գյուղը հիմնադրվել է 1831 թվականին։ Նախկինում ունեցել է Գյոլգմբեթ, Գյոքգմբեթ, Գյոյքյումբեթ, Թագգյումբեթ անվանումները։ Գեղանիստ անվանվել է 1949 թվականին։ Նախկինում մտել է Երևանի նահանգի Երևանի գավառի մեջ։ Գյուղն ընկած է Հրազդան գետի աջ ափին՝ Արարատյան հարթավայրում։


== Կլիման ==
Գտնվում է ծովի մակարդակից 870 մ բարձրության վրա, կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3 -5 °C։ Ամառը տևական է՝ մայիսից մինչև հոկտեմբեր։ Օդի միջին ամսական ջերմությունը հասնում է +24-ից +26 °C, իսկ առավելագույնը՝ 42 °C։ Հաճախ լինում են խորշակներ, որոնք վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուրոռոգելի լանդշաֆտի։ Ագրոկլիմայական տեսակետից համայնքի տարածքը ընկած է բացարձակ ոռոգման տարածքում։


== Բնակչություն ==


== Տնտեսություն ==
Գյուղն ունի 729 տնտեսություն։ Համայնքն ունի վարչական շենք, դպրոց, բուժամբուլատորիա, մանկապարտեզ, մշակույթի տուն, զոհվածների հուշարձան, գերեզմանատուն։ Համայնքի տնտեսության մասնագիտացման ճյուղը գյուղատնտեսությունն ու ծաղկաբուծությունն է։ Համախառն բերքի մեծ մասը տալիս է բուսաբուծությունը։ Գյուղնշանակության հողերը կազմում են շուրջ 62 հա։ Գյուղատնտեսական նշանակության հողերի 90% օգտագործվում է որպես վարելահող՝ զբաղեցնելով 53 հա։ Պտղատու և խաղողի այգիները փոքր տարածք են զբաղեցնում։ Մշակվում են ջերմասեր բանջարաբոստանային կուլտուրաներ, պտուղներ, ծաղկատեսակներ։ Բնակչությունն բաղվում է նաև կաթնամսատու անասնապահությամբ ու մեղվաբուծությամբ։ Պահուստային հողերը նույնպես օգտագործվում են որպես այգիներ, վարելահողեր։ Արդյունաբերություն չունի։


== Տես նաև ==
Գեղանիստի պատմության և մշակույթի անշարժ հուշարձանների ցանկ


== Ծանոթագրություններ ==

Գեղանիստ Archived 2014-09-12 at the Wayback Machine.


== Հղումներ ==
Արարատի մարզպետարան Archived 2012-04-13 at the Wayback Machine.
Էսկամբիա շրջան (Ալաբամա)

Անվան այլ կիրառումների համար տե՛ս՝ Էսկամբիա շրջան (այլ կիրառումներ)Էսկամբիա (անգլ.՝ Escambia County), ԱՄՆ Ալաբամա նահանգի շրջաններից մեկը։ Ընդհանուր տարածությունը 2.448 կմ² է, բնակչությունը` 38.319 մարդ (2010 թ. տվյալներով)։ Շրջկենտրոնն է Բրյուտոն բնակավայրը։ Կազմավորվել է 1868 թ.։


== Ծանոթագրություններ ==
Մաշո (Արդենների գավառ)

Մաշո (ֆր.՝ Machault), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 497 մարդ, բնակչության խտությունը` 29.98 մարդ/կմ²։ Բնակավայրը զբաղեցնում է 16.58 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ արևելք, Շալոն ան Շամպայն քաղաքից 50 կմ հյուսիս, Շառլվիլ Մեզիեր քաղաքից 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 308 աշխատունակ (15-64 տարեկան) բնակիչ, որոնցից ակտիվ էին 231-ը, իսկ ոչ ակտիվները` 77։ Ակտիվության ցուցանիշը կազմում է 75,0 %։ 231 աշխատունակ մարդկանցից աշխատել է 208 անձ (119 տղամարդ և 89 կին)։ Գործազուրկ են եղել 23 անձ (11 տղամարդ և 12 կին)։ 77 անաշխատունակներից 16-ը եղել են աշակերտներ կամ ուսանողներ, 31-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վու Ջին Վոն

Վու Ջին Վոն (հանգըլ՝ 우진원, հոկտեմբերի 25, 1978(1978-10-25), Սեուլ, Հարավային Կորեա, հայտնի է Մաստա Վուն(마스타 우) բեմական կեղծանունով), հարավկորեացի երգիչ, երգերի հեղինակ և պրոդյուսեր։ Իր նախկին անունը եղել է Գինվոն։ Նա նաև YMGA  հիփ-հոփ դուետի անդամ է։


== Կարիերա ==
Այն բանից հետո, երբ գաղտնի  ռեպեր էր, Վուն պայմանագիր է ստորագրել YG Entertainment-ի հետ։ Նա իր առաջին ալբոմը թողարկել է 2003 թվականին։ Մարկ Վուի երկրորդ ալբոմը  թողարկվել է 2007 թվականին։
2014 թվականին նա «Show Me The Money» նախագծի  պրոդյուսերներից մեկն էր։
2015 թվականի ապրիլի դրությամբ ունի 74 երգեր։
2016 թվականին  հայտարարել է YG Entertainment-ից հեռանալու մասին, իր սեփական լեյբլը ստեղծելու նպատակով ։


== Սկավառակագիտություն ==


=== Ալբոմներ ===
Masta Peace (2003)
Brand Wu Year (2007)


=== Երգեր ===


== Ծանոթագրություններ ==